《斋前红黄心芍药》
宋代·张明中

斗绝山原春亦妍，一栏红药小池边。
淡妆玉脸半醒醉，高拥檀心相后先。
头重小垂娇眩日，肌明偏喜掩轻烟。
如何客里生疏手，不折红香来几前。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。